Kuchlanish ko'paytirgich
Kuchlanish ko'paytirgich past o'zgaruvchan (pulsatsiyalanuvchi) kuchlanishni yuqori voltli o'zgarmas kuchlanishga aylantirib beruvchi qurilma. Alohida kaskadlarda o'zgaruvchan kuchlanish to'g'rilanadi va to'g'rilangan kuchlanishlar ketma-ket ulangani uchun o'zaro qo'shiladi . Kaskadlarning quvvat manbalari bilan aloqasi sig'imlar orqali yoki o'zaro induksiya yordamida amalga oshiriladi. Kaskadlarning quvvat manbai ketma-ket yoki parallel bo'lishi mumkin.